CELEX: 32003R1809
Language: sl
Date: 2003-10-15 00:00:00
Title: Uredba Komisije (ES) št. 1809/2003 z dne 15. oktobra 2003 o spremembi Uredbe (ES) št. 999/2001 Evropskega parlamenta in Sveta v zvezi s pravili za uvoz živega goveda in proizvodov iz goveda, ovc in koz iz Kostarike in Nove KaledonijeBesedilo velja za EGP

Pomembno pravno obvestilo

|

32003R1809

Uradni list L 265 , 16/10/2003 str. 0010 - 0011

		Uredba Komisije (ES) št. 1809/2003z dne 15. oktobra 2003o spremembi Uredbe (ES) št. 999/2001 Evropskega parlamenta in Sveta v zvezi s pravili za uvoz živega goveda in proizvodov iz goveda, ovc in koz iz Kostarike in Nove Kaledonije(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe (ES) št. 999/2001 Evropskega Parlamenta in Sveta z dne 22. maja o določitvi pravil za preprečevanje, obvladovanje in izkoreninjenje nekaterih transmisivnih spongiformnih encefalopatij [1], kakor je bila nazadnje spremenjena z Uredbo Komisije (ES) št. 1139/2003 [2], in zlasti člena 23 Uredbe,ob upoštevanju naslednjega:(1) Mnenje z dne 11. maja 2001 Znanstvenega pripravljalnega odbora (ZPO) o geografski nevarnosti za BSE v Kostariki je, da je pojav BSE pri domorodnem govedu v tej državi zelo malo verjeten. Zaradi tega je bila Kostarika vključena na seznam držav, ki so oproščene nekaterih trgovinskih pogojev, ki so povezani s TSE in se uporabljajo za živo govedo ter proizvode iz goveda, ovc in koz.(2) ZPO je v svojem dopolnjenem mnenju z dne 10. aprila 2003 o geografski nevarnosti za BSE v nekaterih tretjih državah spremenil svoje mnenje z dne 11. maja 2001 in sklenil, da je pojav BSE pri domorodnem govedu v Kostariki sicer zelo malo verjeten, vendar se te države ne sme izključiti. Zaradi tega Kostarika ne sme več biti oproščena nekaterih trgovinskih pogojev, ki so povezani s TSE in se uporabljajo za živo govedo ter proizvode iz goveda, ovc in koz.(3) Po mnenju ZPO z dne 6. marca 2003 o geografski nevarnosti za BSE v Novi Kaledoniji je, da je pojav BSE pri domorodnem govedu v tej državi zelo malo verjeten. Torej je treba Novo Kaledonijo vključiti na seznam držav, ki so oproščene nekaterih trgovinskih pogojev, ki so povezani s TSE in se uporabljajo za živo govedo ter proizvode iz goveda, ovc in koz.(4) Uredbo (ES) št. 999/2001 je torej treba ustrezno spremeniti.(5) Ukrepi, zagotovljeni v tej uredbi, so v skladu z mnenjem Stalnega odbora za prehransko verigo ljudi in zdravstveno varstvo živali –SPREJELA NASLEDNJO UREDBO:Člen 1Priloga XI k Uredbi (ES) št. 999/2001 se spremeni v skladu s Prilogo k tej uredbi.Člen 2Ta uredba začne veljati 20. dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 15. oktobra 2003Za KomisijoDavid ByrneČlan Komisije[1] UL L 147, 31.5.2001, str. 1.[2] UL L 160, 27.6.2003, str. 22.--------------------------------------------------PRILOGAPriloga XI se spremeni:1. V točki 15(b) dela A se seznam držav zamenja z naslednjim:"— Argentina— Avstralija— Bocvana— Brazilija— Čile— Salvador— Islandija— Namibija— Francosko ozemlje Nove Kaledonije— Nova Zelandija— Nikaragva— Panama— Paragvaj— Singapur— Svazi— Urugvaj— Vanuatu."2. V delu D se točka 3 zamenja z naslednjo:"3. Točka 2 se ne uporablja za uvoz goveda, ki je bilo od skotitve dalje neprekinjeno vzrejeno v naslednjih državah:- Argentina- Avstralija- Bocvana- Brazilija- Čile- Salvador- Islandija- Namibija- Francosko ozemlje Nove Kaledonije- Nova Zelandija- Nikaragva- Panama- Paragvaj- Singapur- Svazi- Urugvaj- Vanuatu."--------------------------------------------------